III. Szisztémás Amiloidózis Napok
2025-11-21 - 2025-11-22 | Mátrafüred, Avar Hotel
Kedves Kollégák! Tisztelt Szakmai Partnereink!

Idén harmadik alkalommal kerül megrendezésre a Szisztémás Amyloidózis Napok, mely most is lehetőséget teremt, hogy interdiszciplináris, izgalmas szekciók keretein belül ismerjük és vitassuk meg a betegség diagnosztikájának, gondozásának jelen helyzetét, valamint megosszuk a legfrissebb ismereteket.

A konferencia időpontja 2025. november 21-22.,

helyszíne Mátrafüreden az Avar Hotel****.

Idén a szív amyloidosis gondozásával kapcsolatos tapasztalatokat külföldi szakember osztja meg velünk.
A világszínvonalú, transztiretin amyloidosist érintő hazai alapkutatási eredményeket Perczel András professzor, az ELTE tanszékvezetője osztja meg a hallgatósággal, míg az AL-t érintő eredményeket Mikala Gábor Főorvos Úr foglalja össze.

Külön szekciót szervezünk a vese amyloidosis témájának és külön szekcióban mutatjuk be a legfrisebb neurológiai ismereteket, valamint az amyloidosis diagnosztikájának igazán gyakorlati vonatkozásait is körbejárjuk.
Természetesen nem maradhatnak el a nagy újdonságokat is magába foglaló, terápiával foglalkozó előadások sem, valamint a mindig nagy érdeklődésre számot tartó esetismertetések is megjelennek a programban.

A tanfolyam akkreditálásra kerül, várhatóan 22 kreditpontra az alábbi szakmákban: háziorvostan, hematológia, immunológia, kardiológia, nephrológia, neurológia, pathológia, rheumatológia.

WEBOLDAL

SZAKMAI PROGRAM

RÉSZVÉTELI DÍJAK,

ONLINE REGISZTRÁCIÓ

Kedvezményes jelentkezési határidő: 2025. szeptember 22.

Sok szeretettel várunk minden érdeklődőt a III. Szisztémás Amiloidózis Napokra!

Dr. Pozsonyi Zoltán
a Szervező és Tudományos Bizottság elnöke

A Szervező és Tudományos Bizottság tagjai:

Dr. Varga Gergely
Prof. Dr. Arányi Zsuzsanna
Prof. Dr. Tislér András

Kongresszusszervező iroda:

Club Service Kft.
E-mail: szan2025@clubservice.hu
Tel.: 06 52 522 223
